**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir piešķirt Izglītības un zinātnes ministrijai valsts budžeta līdzekļus 365 208 *euro* apmērā attālinātam mācību procesam paredzētā audiovizuālā satura radīšanai un izplatīšanai (tai skaitā izplatīšanai ar bezmaksas televīzijas programmu starpniecību), tādējādi paaugstinot attālinātā mācību procesa (kas notiek saistībā ar ārkārtējo situāciju, kas izsludināta visā valsts teritorijā koronavīrusa izraisītās slimības Covid-19 izplatības ierobežošanai (Ministru kabineta 2020. gada 12. marta rīkojums Nr. 103 “Par ārkārtējās situācijas izsludināšanu”)) kvalitāti un pieejamību, atslogojot izglītojamo vecākus atbalsta sniegšanā attālināta mācību procesa norisē un mazinot ekspertu bažas par procesa nepieejamību 1.–6. klašu skolēniem. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Izglītības un zinātnes ministrijas (turpmāk – ministrija) un iniciatīvu grupas „Vecāki par labāku izglītību” ierosinājums. 2. Nepieciešamība koronavīrusa izraisītās slimības Covid-19 izplatības ierobežošanai izsludinātās ārkārtējās situācijas laikā nodrošināt kvalitatīvu, daudzveidīgu un jaunākā vecumposma klasēm pieejamu attālinātu mācību procesu. 3. Ministru kabineta 2020. gada 12. marta rīkojums Nr. 103 „Par ārkārtas situācijas izsludināšanu”. 4. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai ierobežotu koronavīrusa izraisītās slimības Covid-19 izplatību, ar Ministru kabineta 2020. gada 12. marta rīkojumu Nr. 103 „Par ārkārtas situācijas izsludināšanu” (turpmāk – Rīkojums) līdz 2020. gada 14. aprīlim visā valsts teritorijā ir izsludināta ārkārtējā situācija. Ar Rīkojuma 4.3. apakšpunktu ārkārtējās situācijas laikā ir pārtraukta mācību procesa norise klātienē visās izglītības iestādēs un uzdots nodrošināt mācības īstenot attālināti. Lai nodrošinātu attālinātam mācību procesam nepieciešamo iekārtu pieejamību pašvaldību vispārējās pamata un vidējās izglītības iestāžu izglītojamiem, tika izdots Ministru kabineta 2020. gada 19. marta rīkojums Nr.117 „Par iekārtu iegādi un dāvinājuma pieņemšanu attālināta mācību procesa nodrošināšanai ārkārtējās situācijas laikā”. Tomēr ministrijas ieskatā ar minētajiem soļiem nav pietiekami, lai pilnvērtīgi nodrošinātu attālinātu mācību procesu.  Attālināta mācīšanās nenozīmē klātienes stundu/nodarbību tiešsaistes pārraidi, liekot skolēniem un skolotājiem ilgstoši sinhroni pavadīt laiku pie datora, kā arī veikt uzdevumus tikai digitālā formātā. Svarīgi, lai skolēniem būtu skaidras instrukcijas kas un kā ir darāms, piekļuve (kvalitatīvam saturam) un nepieciešamajiem mācību materiāliem šo uzdevumu veikšanai un atgriezeniskā saite par viņu sniegumu un kas darāms, lai to uzlabotu. Katrā skolā šo mācīšanās funkciju veikšanai pēc iespējas jāizvēlas skolotājiem un skolēniem jau pazīstami vai viegli apgūstami rīki, tai skaitā, maksimāli izmantojot jau pieejamus, gatavus mācību līdzekļus – mācību grāmatas, digitālo materiālu krātuves, televīzijas raidījumus u.tml., neveidojot liela apjoma jaunus materiālus. Saskaņā ar Valsts izglītības satura centra Vadlīnijās vispārējās un profesionālās izglītības iestādēm attālinātu mācību īstenošanai[[1]](#footnote-1) minētajiem ieteikumiem skolu vadībai attālinātu mācību darba organizācijai attālināto mācību laikā ir jāplāno mazāka apjoma mācību satura apguve kā ierasts klātienes mācībām – mazākajās klasēs samazinot apgūstamā satura apjomu līdz pat 50%, vecākajās klasēs – vismaz par 10% vai vairāk.Tāpattiek aicināts veidot vienu un starp skolotājiem saskaņotu mācību plānu skolēnam katrai nedēļai. Tieši šis apstāklis, ka jaunākā vecuma klasēs eksperti paredz, ka attālinātajā mācību procesā var tikt apgūta tikai puse paredzamā apjoma, rosināja domāt par skolotāju iesaisti audiovizuāla materiāla radīšanā.  Izvērtējot pirmās attālinātu mācību nedēļas norisi vispārējās izglītības iestādēs, kā arī prognozējot, ka ārkārtējā situācija tiks pagarināta arī pēc 2020. gada 14. aprīļa, iespējams, līdz šī mācību gada beigām, ministrijas ieskatā nepieciešama steidzama rīcība ar mērķi izveidot oriģinālmateriālu mācību resursu dažādu mācību priekšmetu apguvei, kas būtu ierosmes un jaunās vielas apguves avots gan izglītojamiem, gan skolotājiem attālinātās mācībās, nodrošinot kvalitatīvu starppriekšmetu saikni (kas ir arī kompetenču pieejas izglītībā pamatā), turklāt nodrošinot, ka izstrādātie materiāli tiek pasniegti pēc iespējas visiem pieejamā veidā. Ievērojot minēto, ministrijas iniciatīva paredz oriģināla mācību satura izveidi un tā pārraidīšanu bezmaksas televīzijas platformā, nodrošinot iespēju to vēlāk noskatīties arī internetā. Iepriekšminētā rezultātā tiktu radīts mācību saturs video formātā ~ 440 stundu apmērā (1.–6. klasei), kas atbilstu ~ divu mēnešu mācību saturam, piedāvājot arī vairāku valodu priekšmetus (tai skaitā latviešu valodu kā otro valodu), kā arī IT un robotiku, animāciju, medijpratību jau no 3. klases un iekļaujot sporta, teātra, deju un kopdziedāšanas iespējas. Ir vispārzināms, ka joprojām pastāv nelīdzvērtīgas izglītības iespējas un šādas izglītojošās platformas radīšana var mazināt atšķirības satura pasniegšanā visā Latvijā. Radītais mācību saturs tiktu pārraidīts divos virszemes bezmaksas televīzijas apraidē pieejamos televīzijas kanālos. Jāpiemin, ka līdzīga prakse, veidojot savus mācību kanālus pastāv un jau tiek izmantota vairākās Eiropas valstīs: Čehijā, Spānijā, Francijā, Horvātijā, Rumānijā, Slovākijā, Slovēnijā.  Ministrijas ieskatā šāda satura radīšana un pārraidīšanas platformas izveide palīdzētu risināt vairākus attālinātās mācīšanās izaicinājumus:   1. nodrošinātu arī 1.–6. klases izglītojamiem kvalitatīvu mācību vidi, panākot, ka būtiski pieaug apgūtā mācību satura apjoms; 2. piedāvātu skolotāja klātbūtnes efektu jaunās mācību vielas skaidrošanā vai ierosināšanas un atgriezeniskās saiknes fāzē, padarot to sistemātiski aplūkojamu ar televīzijas starpniecību (vai pārlūkojamu skolēnam vēlamā laikā interneta vietnē); 3. atvieglotu izglītojamo vecāku iesaisti attālinātajās mācībās, jo mācību process kļūtu vieglāk un sistemātiskāk pieejams izglītojamam; 4. atvieglotu attālinātu mācību procesu ģimenēs, kurās ir vairāki skolēni, it īpaši ņemot vērā to, ka virszemes bezmaksas televīzijas apraides pārklājums ir ~ 97% valsts teritorijas, kā arī pieejams bez papildus maksas; 5. atvieglotu skolotāja konsultāciju grafiku, fokusējot lielāku uzmanību uz individuālu atbalstu un atgriezeniskās saites sniegšanu; 6. radītu līdzvērtīgākas izglītības iespējas konkrētajos vecumposmos visā Latvijā, mazinot nevienlīdzību, kas rodas skolotāju vai infrastruktūras trūkuma vai nepieejamības dēļ; 7. sagatavotie materiāli būs pieejami arī pēc ārkārtējā situācijas beigām un varēs tikt izmantoti izglītības procesā ikdienā, piemēram, izmantoti klātienes mācību procesā kā pilnvērtīga stundu sastāvdaļa vai kāda skolotāja aizvietošanai uz laiku. Mācību materiālus būs iespējams izmantot arī pētnieciskajā procesā un jaunu pedagogu sagatavošanas procesā, ja kādu iemeslu pēc prakses iespējas skolā (kā, piemēram, šajā mācību gadā) ir ierobežotas; 8. uzskatāmā veidā parādītu kompetenču pieejas iespējas izglītībā; 9. veicinātu skolotāja profesijas prestižu.   Rīkojuma 4.14. apakšpunkts paredz ministrijai tiesības nepiemērot Publisko iepirkumu likumu iegādēm (precēm un pakalpojumiem), kas nepieciešamas attālinātā mācību procesa nodrošināšanai. Minētais apakšpunkts arī nosaka, ka ministrijām jāveic papildu finanšu līdzekļu uzskaite, kas nepieciešami izdevumu segšanai un jāpieprasa tie no valsts budžeta programmas „Līdzekļi neparedzētiem gadījumiem”. Lai nodrošinātu atbilstoša satura radīšanu un pārraidīšanu televīzijas platformā un internetā, ņemot vērā ārkārtējās situācijas radītos apstākļus un jautājuma steidzamību, kā arī, izvērtējot virszemes bezmaksas televīzijas apraidē pieejamo kanālu[[2]](#footnote-2) iespējas pēc iespējas īsākā termiņā nodrošināt atbilstošu satura radīšanu un izplatīšanu, ministrija rosina kā satura radīšanas un pārraidīšanas televīzijā partnerus projekta īstenošanai piesaistīt SIA „4.vara” (Sportacentrs.com TV / tiesraides.lv) un SIA „Vidzemes televīzija” (RE:TV (Latvijas Reģionu Televīzija)), savukārt kā partneri interneta platformas un digitālo risinājumu izveidei piesaistīt SIA „Telia Latvija”. Provizoriskās šāda projekta izmaksas (paredzot tā īstenošanu divus mēnešus sākot no 2020. gada 6. (vai 14.) aprīļa, ir 365 208 *euro*.  Lai nodrošinātu izvēlēto televīzijas kanālu pārraidītā satura atbilstību attiecīgajam elektroniskās plašsaziņas līdzeklim izsniegtajā apraides atļaujā noteiktajam (tai skaitā saturiskās ievirzes nosacījumiem), ministrija lūdza Nacionālās elektronisko plašsaziņas līdzekļu padomes (turpmāk – NEPLP) viedokli par televīzijas programmu „Sportacentrs.com TV” un „Re:TV” izmantošanu valsts izglītības satura nodrošināšanā valsts ārkārtējās situācijas laikā. NEPLP 2020. gada 30. marta vēstulē Nr. 3-2/277 informēja, ka atbalsta izglītības satura nodošanu televīzijas programmām „Sportacentrs.com TV” un „Re:TV” valstī noteiktās ārkārtējās situācijas laikā, vienlaikus informējot, ka (1) televīzijas programmas „Re:TV” kritēriji ir atbilstoši izglītības satura raidīšanai un grozījumu licences līgumā nav nepieciešami; (2) televīzijas programmas „Sportacentrs.com TV” licences līgumā ir nepieciešami grozījumi, bet NEPLP atbalsta priekšlikumu attiecīgo televīzijas programmu nodrošināt ar cita veida saturu uz noteiktās ārkārtējās situācijas laiku.  Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Ņemot vērā izsludināto ārkārtējo situāciju un to, ka iekārtu iegāde tiešā veidā ir saistīta ar Rīkojuma 4.3. apakšpunktā noteiktā uzdevuma – ārkārtējās situācijas laikā nodrošināt mācības attālināti – izpildi, kā arī, ņemot vērā Rīkojuma 4.14. apakšpunktā un 5. punktā noteikto par valsts budžeta programmu 02.00.00 „Līdzekļi neparedzētiem gadījumiem”, kā līdzekļu avots nosakāms valsts budžeta programma 02.00.00 „Līdzekļi neparedzētiem gadījumiem”, attiecīgi piešķirot ministrijai no minētās programmas 365 208 *euro*.  Ievērojot minēto, ministrija ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””, kas paredz uzdevumu Finanšu ministrijai no valsts budžeta programmas 02.00.00  „Līdzekļi neparedzētiem gadījumiem” piešķirt Izglītības un zinātnes ministrijai 365 208 *euro*, lai saistībā ar ārkārtējo situāciju, kas izsludināta visā valsts teritorijā koronavīrusa izraisītās slimības Covid-19 izplatības ierobežošanai, nodrošinātu attālinātam mācību procesam paredzētā audiovizuālā satura radīšanu un izplatīšanu (tai skaitā izplatīšanu ar bezmaksas televīzijas programmu starpniecību). |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja ministrija. Rīkojuma projekta izstrādes procesā notikušas konsultācijas ar VISC (arī „Skola 2030), nodibinājumu „Iespējamā misija”, iniciatīvu grupu „Vecāki par labāku izglītību”, arodbiedrību „Latvijas izglītības vadītāju asociācija”, SIA „4.vara” (Sportacentrs.com TV / tiesraides.lv), SIA „Vidzemes televīzija” (RE:TV (Latvijas Reģionu Televīzija)) un SIA „Telia Latvija”, NEPLP. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz izglītības un zinātnes politiku (vispārējās izglītības sistēmas attīstību). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2020** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.  gadam | izmaiņas, salīdzinot ar vidēja termiņa budžeta ietvaru 2022.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **365 208** | **0** | **0** | **0** | **0** | **0** |
| 2.1. valsts pamatbudžets | *0* | *365 208* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme: | **0** | **- 365 208** | **0** | **0** | **0** | **0** | **0** |
| 3.1. valsts pamatbudžets | *0* | *- 365 208* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 365 208 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Tehniskās izmaksas:  Materiāla filmēšana un uzfilmētā materiāla apraides nodrošināšana (virszemes apraide un internet vidē, video sagatavošana, apkopošana)  *Aprēķins:* 1935,71 *euro* vidējās filmēšanas un apraides izmaksas dienā \* 70 dienas (20 filmēšana + 50 apraide)= 135 500 *euro* + 21% PVN = 163 955 *euro*.  Satura izmaksas (skolotāji):  Autoratlīdzības skolotājiem par lekcijām nodrošināšana. 80 *euro* (neto autoratlīdzība) par gatavu 20min video (240 *euro* par 1h).  *Aprēķins:* (240 *euro* + 42,35 iedzīvotāju ienākuma nodoklis) \* 1,05 soc. iemaksas \* 440 stundas = 130 446,80 *euro* + 21% PVN = 157 840,63 *euro*.  Pārējās izmaksas:  Ar filmēšanu un satura radīšanu saistītās vadības un atbalsta izmaksas (projekta vadība, producēšana, dizains, grimēšana, rekvizīti u.c.)  *Aprēķins:* 13,49% no tehniskajām un atbalsta izmaksām 265 946 *euro* = 35 877 *euro* + 21% PVN = 43 412 *euro*.  *euro*   |  |  |  |  | | --- | --- | --- | --- | |  | **Kopā ar PVN** | **Kopā bez PVN** | **PVN** | | KOPĀ tehniskās izmaksas | 163 955 | 135 500 | 28 455 | | KOPĀ satura izmaksas (skolotāji) | 157 840,63 | 130 446,80 | 27 393,83 | | KOPĀ pārējās izmaksas | 43 411,41 | 35 877,20 | 7 534,21 | | **PAVISAM KOPĀ** | **365 207,04** | **301 824** | **63 383,04** | | **PAVISAM KOPĀ**  (noapaļots līdz veselam *euro*) | **365 208** |  | | | tai skaitā: |  |  | | | SIA “Telia Latvija” | 25 773 |  | | | SIA “4.Vara” *(Sportacentrs.com/tiesraides.lv)* | 83 006 |  | | | SIA “Vidzemes televīzija” *(RE:TV (Latvijas Reģionu Televīzija))* | 256 428,04 |  | | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. | | | | | | |
| 8. Cita informācija | Izdevumus 365 208 *euro* apmērā sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv

1. [*https://izm.gov.lv/images/MaciesMajas/VISC\_Skola2030\_Vadlinijas-attalinatam-macibam.pdf*](https://izm.gov.lv/images/MaciesMajas/VISC_Skola2030_Vadlinijas-attalinatam-macibam.pdf) [↑](#footnote-ref-1)
2. Izvērtēšanas procesā primāri notika sarunas ar LTV, tomēr īso termiņu, veicamā sagatavošanās darba apjoma un kopējā nepieciešamā raidlaika nodrošināšanas dēļ galīgā vienošanās netika panākta. [↑](#footnote-ref-2)